Anthobiomorphus

Anthobiomorphus er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
Små (3,2-4 millimeter), avlange, blanke, rødbrune til svarte kortvinger. Kroppen er ujevnt punktert. Hodet har rundet utstående fasettøyne og en skarp tverr-list på siden av hodet rett bak hvert fasettøye. Pronotum er bredere enn langt, med rundede sider, innsnevret i den bakre halvdelen. Dekkvingene er rundede, forholdsvis lange og dekker ca. to tredjedeler av bakkroppen. Beina er mørkbrune, spinkle.

Levevis 
De er funnet mellom mose og løvstrø, 1900-2600 meter over havet.

Utbredelse 
Slekten er kjent fra Kina (Yunnan), India (Vest-Bengal) og Nepal.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Anthophagini Thomson, 1859
 Slekten Anthobiomorphus Shavrin & Smetana, 2020
 Anthobiomorphus makranczyi Shavrin & Smetana, 2020
 Anthobiomorphus rougemonti Shavrin & Smetana, 2020

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 

Punktøyekortvinger
Biller formelt beskrevet i 2020
Dyr formelt beskrevet av Aleš Smetana
Dyr formelt beskrevet av Alexej Valerevich Shavrin
Kinas insekter
Indias insekter
Nepals insekter